Nog 'n Superrugby Unlocked-kragmeting gekanselleer | Maroela Media
Nog 'n Superrugby Unlocked-kragmeting gekanselleer
Die Sharks en die Stormers se geskeduleerde Superrugby Unlocked-kragmeting vir Saterdag is gekanselleer.
Dit volg nadat van die Sharks-spelers positief vir Covid-19 getoets het. Die wedstryd tussen die Lions en die Cheetahs is ook vroeër gekanselleer.
Spelers en die spanne se bestuur is intussen versoek om streng aan Covid-19-nakomingsmaatreëls te voldoen ten einde die risiko van infeksie te verminder.
"Dit verg net een onverskillige interaksie deur 'n enkele speler om 'n rimpeluitwerking op 45 ander spelers, die spanbestuur en die wedstrydskedule te hê," het Jurie Roux, uitvoerende hoof van SA rugby, gesê.
"As fikse jong atlete kan dit aanloklik wees om te dink dat hulle 'immuun' is teen infeksie en nie ander siektetoestande het wat hulle kwesbaar maak nie. Maar 'n positiewe toets kan groot gevolge inhou."
Roux het gesê hy is vol vertroue dat die spanne se bestuur die boodskap daagliks aan hul spelers sal onderstreep.
Die Pumas se wedstryd teen die Bulls, wat vir Vrydagaand geskeduleer was, sal nou eers Saterdag plaasvind. Afskoptyd sal nog bevestig word.
Talle Puma-spelers het verlede week positief getoets en sal Donderdag weer getoets word.
Wes-Kaapse DA-leierskap: Twee kan in die stof byt
Hierdie klug word nou net al hoe erger. Hoe kan mense so paranoïes wees?
Ek wonder hoeveel rugby ondersteuners is nog oor na die hele BLM affêre en al Mthetwha se uitlatings. Ek en my man het paar maande gelede gesê dis verby en hou daarby
Dit raak nou 'n belaglike spul. Rugby en sport oor die algemeen sal nooit weer dieselfde wees nie. Alles word vernietig deur die NWO drywers.